মু'আল্লাক মসজিদ (ত্রিপোলি)

মু'আল্লাক মসজিদ (আরবি: المسجد المعلق) লেবাননের ত্রিপোলি শহরে অবস্থিত একটি মসজিদ। সংক্ষিপ্ত বিবরণ এই মসজিদটি অটোমান গভর্নর মাহমুদ লুতফি আল-জাইমের তত্ত্বাবধানে ১৫৫৯ সালে নির্মিত হয়। এটি সুলেমান দ্যা ম্যাগনিফিসিয়েন্ট শাসনামলে অটোমান সিরিয়ার শুরুর সময়কালে নির্মাণ করা হয়। এর নাম "মু'আল্লাক" (যার অর্থ "ঝুলন্ত মসজিদ") রাখা হয়েছে, কারণ এটি এমন একটি কাঠামোর প্রথম তলায় অবস্থিত যা আংশিকভাবে একটি রাস্তার উপর ছাদ তৈরি করে রেখেছে। মসজিদে প্রবেশের জন্য সিঁড়ি রয়েছে। প্রবেশদ্বারের ওপরে পাথরের উপর খোদাই করা একটি ভিত্তি ফলক রয়েছে, যেখানে উল্লেখ করা হয়েছে যে এটি রবি উল আউয়াল মাসে, হিজরি ৯৬৯ সালে (নভেম্বর/ডিসেম্বর ১৫৬১) সম্পন্ন হয়েছিল। মসজিদটির একটি অষ্টভুজাকৃতির মিনার রয়েছে, যা দুইটি কালো পাথরের ব্যান্ড দ্বারা অলঙ্কৃত। মিনারের দুই স্তরে দুটি ব্যালকনি রয়েছে। নিচের স্তরে আটটি জানালা আছে, যা নিক্ষিপ্ত খিলান দ্বারা আচ্ছাদিত। মসজিদের পাশে একটি বাগান রয়েছে, যেখানে সিঁড়ি দিয়ে প্রবেশ করা যায়। গ্যালারি আরো দেখুন লেবানন তথ্যসূত্র বহিঃসংযোগ উইকিমিডিয়া কমন্সে মু'আল্লাক মসজিদ সম্পর্কিত মিডিয়া দেখুন।